دارا شکوہ

دارا شکوہ () M 20 مارچ 1615 – 30 اگست 1659 [جولیئن]/9 ستمبر 1659 [Gregorian]) مغل بادشاہ شاہجہان دا جیٹھا پتر اتے گدی دا وارث سی - اورنگزیب دا وڈا بھرا۔ فارسی وچّ دارا شکوہ دا مطلب ہے "دارا ورگا مہان"۔
 جیونی 
دارا شکوہ دا جنم 20 مارچ 1615 نوں ممتاز محل دی ککھّ توں راجستھان دے شہر اجمیر وچّ ہویا سی۔ دارا نوں 1633 وچّ ولی عہد بنایا گیا اتے اسنوں اچّ منصب پردان کیتا گیا۔ 1645 وچّ الہٰ آباد، 1647 وچّ لاہور اتے 1649 وچّ اوہ گجرات دا گورنر بنیا۔ 1653 وچّ قندھار وچّ ہوئی ہار نال اس دی شخصیت نوں دھکہ لگیا۔ پھر وی شاہجہان اسنوں اپنے وارث دے روپ وچّ ویکھدا سی، جو دارے دے ہور بھراواں نوں قبول نہیں سی۔ شاہ جہاں دے بیمار پین اتے اورنگزیب اتے مراد نے دارے دے دھرمدھروہی ہون دا نعرا لگایا۔ لڑائی ہوئی اتے دارا دو وار، پہلاں آگرے دے نزدیک ساموگڑ وچّ (جون، 1658) پھر اجمیر دے نزدیک دیورائی وچّ (مارچ، 1659), ہار گیا۔ انت وچّ 10 ستمبر 1659 نوں دلی وچّ اورنگزیب نے اس دا قتل کروا دتا۔ دارا دا وڈا پتر اورنگزیب دی بے رحمی دا پاتر بنا اتے چھوٹا پتر گوالیار وچّ قید کر دتا گیا۔

 حوالے 

گٹھ:1615 دے جم
گٹھ:1659 دیاں موتاں
گٹھ:تریخ ہندستان
گٹھ:تیموری شاہی ٹبر
گٹھ:مغل سلطنت
گٹھ:مغل شہزادے
گٹھ:ہندستان دی تریخ